section_heading: Znamenitosti
paragraph_text: mini|<center>Glavno dvorište palače obitelji Mu Stari grad Lijianga (古城, Gǔchéng) je izgrađen na padini planine koja se pruža od sjeverozapada do jugoistoka gdje teče duboka rijeka. Sjeverni dio grada je bio trgovačko središte odakle se glavne ulice zrakasto šire do velike ulice "Sifangjie", koja je dugo bila komercijalno i trgovačko središte sjeverozapadnog dijela provincije Yunnan. Na zapadnoj strani Sifangjie je impozantan trokatni slavoluk Kegongfang ("Carska pregledna vrata"), koji je uokružen zapadnim i središnjim rijekama.